Continuen les actuacions del Factory Fest Lite amb el concert de Nina Aranda
08 de gener 2021

![Imagen 1](/media/ghwmbvmk/98_mini_cartel-factory.jpg)

Dissabte que ve, 9 de gener, el Casal Jove del Port de Sagunt acollirà el següent concert de la segona edició del Festival Factory Fest el qual durà a terme la cantautora local Nina Aranda a les 19.30 hores. 

Nina Aranda es caracteritza per ser una cantautora interdisciplinària que fusiona diferents estils com el pop, el rap i fins i tot el trap. 

Este segon cicle de concerts del Factory Fest Lite, és una iniciativa de la regidoria de Joventut i Infància juntament amb l'Associació Cultural Klavika, per donar a conéixer els artistes i grups locals menors de 30 anys del municipi. 

Cal recordar que el festival, previst per a setembre, es va cancel·lar per motius sanitaris i de seguretat i, des de l'organització, es va preparar una versió adaptada amb actuacions en xicotet format i duració. Així, després dels primers set concerts, que van tindre lloc entre octubre i desembre del passat any, es van presentar els següents set esdeveniments, que estan tenint lloc des del passat 3 de gener i que s'allargaran fins al pròxim 13 de març en dos espais del municipi, en el Casal Jove del Port de Sagunt i en el Mercat Municipal de Sagunt. 

Per a poder aconseguir una invitació per al concert de Nina Aranda, tot aquell que ho desitge haurà de reservar-la a través del següent [enllaç.](https://www.notikumi.com/channel/casal-jove/2021/1/9/nina-aranda-en-concert-factory-fest) 

Des de l'organització del festival assenyalen que l'accés al recinte es realitzarà ordenadament i es garantiran les mesures pertinents: regulació d'aforaments amb entrada i eixida controlada, mesurament de temperatura corporal, desinfecció a l'entrada amb gel hidroalcohòlic, accés amb mascareta i distribució de participants en cadires per a respectar la distància social.​![](/media/huajhacp/98_thumbnail_image001.jpg)

  
  

*   [](http://www.facebook.com/sharer.php?u=https://aytosagunto.es/va/actualitat/continuen-les-actuacions-del-factory-fest-lite-amb-el-concert-de-nina-aranda/ "Facebook")
*   [](http://twitter.com/share?url=https://aytosagunto.es/va/actualitat/continuen-les-actuacions-del-factory-fest-lite-amb-el-concert-de-nina-aranda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-les-actuacions-del-factory-fest-lite-amb-el-concert-de-nina-aranda/ "Linked In")
*   [](mailto:?body=https://aytosagunto.es/va/actualitat/continuen-les-actuacions-del-factory-fest-lite-amb-el-concert-de-nina-aranda/)